RESOLUCIÓN do 3 de novembro de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Botamavi, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 21/12/2004

Visto o texto do convenio colectivo da empresa Botamavi, S.L., con número de código 3603192, que tivo entrada no rexistro único do edificio administrativo da Xunta de Galicia en Vigo o día 26-10-2004, subscrito en representación da parte económica pola representación da empresa, e da parte social polo delegado de persoal, con data do 15-4-2004. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 3 de novembro de 2004.
Joaquín Macías Sánchez
Delegado provincial de Pontevedra
Convenio colectivo da empresa Botamavi, S.L.
Capítulo I
Disposicións xerais
Artigo 1º.-Ámbito funcional.
Este convenio regula as condicións económicas, sociais e laborais entre a empresa Boteiros Amarradores de Vigo, S.L. e os seus traballadores fixos e temporais.
Artigo 2º.-Ámbito persoal e territorial.
Este convenio obriga a todos os traballadores e á dirección da empresa durante todo o tempo da súa vixencia.
O contido deste convenio non lles será de aplicación aos traballadores contratados en virtude do Real decreto 1382/1985.
Artigo 3º.-Ámbito temporal e denuncia.
Este convenio será de aplicación desde o 1-6-2002 ata o 31-10-2004 excepto naqueles conceptos para os que se establezan datas de vixencia diferentes.
A denuncia será automática no momento data de expiración da vixencia do convenio, manténdose en vigor a totalidade do seu contido mentres non se logre acordo expreso.
Artigo 4º.-As partes.
Dunha parte o empresario ou a persoa a que apodere expresamente para tal fin e, doutra o representante legal dos traballadores. Ambas as partes poderán contar coa presenza (con voz pero sen voto) dos asesores legais que coiden oportunos cun máximo de dous por cada parte.
Artigo 5º.-Condicións más beneficiosas.
As partes asumen o cumprimento de cada unha das cláusulas deste convenio con vinculación á súa totalidade, que respecta e mellora as condicións pactadas no convenio nacional de amarradores publicado no BOE nº 203, do 22 de agosto de 1996, as cales en cómputo anual e global se consideran substituídas, compensadas e absorbidas ao igual que calquera mellora parcial que por disposición legal con carácter xeral ou específico para o sector se puidesen establecer.
Artigo 6º.-Vinculación á totalidade.
Para todos os efectos este convenio constitúe unha unidade indivisible, polo que non se poderá pretender a aplicación dunha ou varias das súas cláusulas, desbotando o resto, senón que sempre deberá ser aplicado e observado na súa integridade e considerado como globalmente.
No suposto de que a autoridade laboral, facendo uso das súas facultades, non dese a súa aprobación a algún dos pactos deste convenio, este quedará sen efecto na súa totalidade, debendo procederse á reconsideración do seu articulado.
Artigo 7º.-Comisión paritaria.
Durante a vixencia deste convenio constituirase unha comisión paritaria de carácter permanente que se deberá formalizar no prazo dos trinta días seguintes ao do asinamento deste convenio e que estará formada polos membros integrantes da comisión negociadora.
Terá a función de vixilancia e seguimento do cumprimento deste convenio e, por instancia dalgunha das partes, ou mediar e/ou intentar conciliar, de ser o caso, e logo de acordo das partes e por solicitude delas, arbitrar en cantas cuestións e conflitos, todos eles de carácter colectivo, se poidan suscitar na aplicación deste convenio.
Os acordos da comisión paritaria adoptaranse en todo caso por unanimidade.
Poderanse convocar as reunións extraordinarias que se consideren necesarias, mediante a oportuna comunicación escrita, con tres días de antelación ao da data da reunión e facendo constar a orde do día e o seu carácter.
A condición de membro da comisión é persoal e intransferible.
A vixencia deste convenio deberá fomentar o desenvolvemento das comunicacións entre as partes, asegurando desta forma o mantemento do espírito de mutua cooperación, o seu compromiso e a paz social asumida polas partes.
Artigo 8º.-Lexislación subsidiaria.
Para todos os efectos e no expresamente regulado neste convenio observarase o previsto no Estatuto dos traballadores, na Ordenanza de Embarcacións de Tráfico Interior de Portos, Orde ministerial do 9 de agosto de 1969 e no convenio nacional de amarradores vixente en cada momento, asumindo estas normas subsidiarias, así como nas demais disposicións legais vixentes ou que poidan entrar en vigor durante a vixencia deste convenio.
Artigo 9º.-Adhesión ao AGA (Acordo interprofesional galego sobre procedementos extraxudiciais para a solución de conflitos de traballo).
A comisión paritaria, ante discrepancias que poidan xurdir da interpretación dos artigos deste convenio, someterase ao procedemento de arbitraxe previsto no AGA.
Artigo 10º.-Cambio de titularidade.
Os cambios de titularidade na concesión de servizos non extinguen a relación laboral, quedando o novo titular subrogado nos dereitos ou obrigas laborais do anterior.
Capítulo II
Organización do traballo
Artigo 11º.-Organización.
De acordo coas disposicións vixentes, a facultade e responsabilidade da organización do traballo corres
póndelle ao empresario, que poderá exercela por si mesmo ou a través daquela persoa ou persoas en quen a delegue.
Artigo 12º.-Dirección e control.
O traballador estará obrigado a prestar os seus servizos baixo a dirección do empresario ou persoa en quen delegue.
Artigo 13º.-Cadro de persoal mínimo.
A empresa disporá de cadro de persoal suficiente para atender a marcha normal das súas actividades, o tráfico das súas embarcacións así como a seguridade delas e das súas dotacións e, en xeral, para asegurar en todo caso as condicións de traballo destas.
O cadro de persoal mínimo que se fixa na empresa, con carácter xeral, é o exixido no prego de condicións do contrato de concesión vixente en cada momento, non podendo ser inferior ao que en calquera caso determine a autoridade marítima competente. Considerando, pois, necesario, e ata a expiración da vixencia deste convenio, un cadro de persoal mínimo de 18 operarios (8 do persoal embarcado e 10 do persoal de operacións en terra) cuxa composición (requirida na base 3ª do prego en vigor) vén mantendo desde novembro de 1997 a empresa. Todo iso sen prexuízo das variacións que por condicións de dispoñibilidade exixidas (dígase cláusula 3ª e 4ª do prego de bases e cláusulas do servizo'99) e por necesidades empresariais (persoal interino) puidesen ser imprescindibles co fin de dar cumprida conta do servizo as 24 horas os 365 días ao ano.
(No artigo 26º deste convenio determínanse os criterios sobre a organización e distribución deste cadro de persoal).
Artigo 14º.-Mando das embarcacións.
O mando da embarcación corresponderalle á persoa que, designada polo empresario e coa titulación legalmente exixida, exerce mando na embarcación, de acordo co disposto neste convenio e coas atribucións que para o caso establezan as disposicións vixentes, con todos os dereitos e obrigas que ao mando lle correspondan.
Artigo 15º.-Cumprimento de ordes.
O persoal, calquera que sexa a súa categoría ou grupo profesional, realizará aqueles traballos que lle sexan encomendados polo empresario ou aquelas persoas designadas por este, relativos ás faenas relacionadas coa navegación ou co cometido asignado a cada departamento. Así mesmo, os traballadores realizarán funcións de natureza diferente ás que lles corresponda cando, ao xuízo do empresario, capitán ou patrón, sexa necesaria para garantir a organización, seguridade, salvamento e coidado do buque e do persoal da empresa.
Artigo 16º.-Prestación do traballo.
A empresa porá ao alcance dos traballadores todos os medios necesarios para que estes poidan executar o seu traballo nas mellores condicións de hixiene e seguridade.
Pola súa parte, os traballadores utilizarán os medios de protección que a empresa lles facilite, coidando
dos útiles, ferramentas e maquinaria de traballo que se lles confíen, e serán responsables dos estragos, deterioracións ou danos que se produzan polo seu mal uso.
Artigo 17º.-Discreción profesional.
Todos os traballadores deberán manter os segredos relativos á explotación e negocios da empresa.
Capítulo III
Clasificación profesional
Artigo 18º.-Categorías profesionais.
A categorías que más adiante se detallan e especifican son simplemente enunciativas, sen que en ningún caso a totalidade (porque as necesidades non o exixisen) teñan que ser cubertas pola empresa.
Se pola súa organización interna a empresa tivese necesidade de incluír calquera categoría non descrita neste convenio, determinará a súa denominación e a adecuará ás distintas clasificacións, de acordo coas circunstancias que concorran en cada suposto.
Así mesmo, as categoría aquí descritas, ben por acordo entre as partes ou ben por disposicións futuras emanadas dos órganos competentes, poderán chegar a ser substituídas ou suprimidas.
Artigo 19º.-Definición de grupos e categorías profesionais.
Grupo 1. Encargados e xefes de departamento.
Encádrase neste grupo o persoal embarcado ou de terra que se responsabiliza da dirección e control da execución de todos os traballos propios da actividade da empresa.
1.1. Encargado xeral e/ou xefe de taller: é o traballador que, ás ordes directas do empresario, ten a facultade de dirixir con autonomía a execución da actividade propia da empresa, especialmente a entrada e saída de buques, así como as relacionadas co tráfico interior do porto.
1.2. Capataz encargado e/ou encargado de servizo: é o traballador que ten encomendada a responsabilidade de facer cumprir as ordes do encargado xeral ou xefe de taller, así como a de organizar e facer cumprir as xornadas das gardas do persoal de servizo.
Grupo 2. Persoal embarcado.
2.1. Patrón: é o traballador que exerce mando efectivo sobre os traballos a bordo encomendados á tripulación e, ademais desenvolve, en posesión da necesaria titulación, a responsabilidade e o mando da embarcación así como outras tarefas que por uso e costume son propias da actividade da empresa.
2.2. Motorista-mecánico: é o traballador que, en posesión da titulación necesaria, desenvolve os traballos correspondentes ao mantemento das instalacións de máquinas e motores das embarcacións, así como outras que por uso e costume son propias da actividade da empresa.
2.3. Boteiro especialista: é o traballador que, como tripulante da embarcación, desenvolve e/ou dirixe as tarefas de amarre dos buques, así como outras tarefas relacionadas co tráfico interior de portos propias da
actividade da empresa, con especial aptitude e dedicación, tendo como mínimo tres anos de experiencia, valorándose para obter esta categoría a realización do curso de formación e reciclaxe de amarradores de buques.
2.4. Boteiro-amarrador: é o traballador que, como tripulante de embarcacións, desenvolve as tarefas de amarre dos buques e outras propias da actividade da empresa baixo a dirección do patrón o do boteiro especialista, sen chegar a ter especial aptitude e dedicación como a deste último.
En virtude do disposto no artigo 22.3º e 5º do Estatuto dos traballadores sobre equivalencia e polivalencia entre categorías profesionais e en función do disposto no artigo 13º deste convenio colectivo sobre cadro de persoal mínimo, as partes acordan considerar a equivalencia e polivalencia funcional entre as categorías de boteiro-amarrador (2.4) e a de amarrador (3.2).
Grupo 3. Persoal de terra.
3.1. Amarrador especialista: é o traballador que asume a coordinación e o control da tarefas de amarre en terra, a realización delas e aquelas propias da actividade da empresa por usos e costumes. Para obter esta categoría valorarase a posesión do curso de formación e reciclaxe de amarradores de buques.
3.2. Amarrador: é o traballador que desenvolve as tarefas de amarre en terra dos buques, así como todas aquelas que son propias da actividade da empresa por usos e costumes.
Grupo 4. Persoal de administración.
4.1. Xefe/a de persoal: traballador/a que se responsabiliza da dirección e control do cadro de persoal da empresa así como de organizar e dirixir as súas funcións.
4.2. Administrativo/a: traballador/a que se dedica ás tarefas administrativas da empresa e derivadas destas.
4.3. Axudante-auxiliar administrativo: traballador/a maior de 18 anos que se inicia nas tarefas administrativas sen experiencia previa.
4.4. Cobrador: traballador/a que desenvolve as tarefas que lle son propias, tales como o cobramento de facturas e a entrega e recollida delas.
4.5. Persoal de servizos varios: persoal dedicado aos labores complementarios que, sen seren propios da empresa, son necesarios para o normal funcionamento dela.
Artigo 20º.-Mobilidade funcional.
No que respecta á mobilidade funcional, as partes atéñense ao disposto na normativa legal vixente.
Capítulo IV
Ingresos e períodos de proba
Artigo 21º.-Condicións de ingreso.
Todo o persoal que pretenda ingresar na empresa precisará acreditar:
a) Aptitude física suficiente (presentación do certificado médico pertinente).
b) Ter cumprida a idade mínima que fixen as leis.
c) Título ou certificado de capacitación legal ou convencional (exixidos pola normativa vixente) da categoría e especialidade a que se aspire.
d) Estar en posesión dos certificados exixidos pola normativa vixente.
Ningún traballador (excepto os do grupo 4) poderá ser admitido a formar parte do cadro de persoal da empresa como persoal embarcado se non presenta o caderno de inscrición marítima que acredite a súa identidade, adecuadas autorizacións e obrigatorios visados da autoridade marítima.
Artigo 22º.-Contrato de traballo.
Todos os contratos de traballo se deberán formalizar sempre por escrito, axustándose, de ser o caso, ao modelo oficial que establezan as disposicións vixentes en materia de contratación e respectándose en calquera caso o contido deste convenio.
Artigo 23º.-Período de proba.
Estipúlase un período de proba durante o cal ambas as partes poden resolver o contrato sen necesidade de alegar causa xusta sen aviso previo e sen indemnización ningunha regulada de acordo co establecido no artigo 14 do Estatuto dos traballadores, excepto na súa duración, que se fixa en:
-Grupo 1º: 6 meses.
-Grupo 2º:
Categorías 2.1, 2.2 e 2.3: 3 meses.
Categorías 2.4: 1 mes.
-Grupo 3º: 1 mes.
-Grupo 4º:
Categorías 4.1: 6 meses.
Categorías 4.2 e 4.3: 1 mes.
As situacións de incapacidade temporal, maternidade, adopción ou acollemento, que afecten o traballador durante o período de proba, non interromperán o seu cómputo, podendo a empresa extinguir o contrato por non se ter superado este.
Transcorrido o período de proba sen que se producise a desistencia, o contrato producirá plenos efectos, computándose o tempo dos servizos prestados para efectos de antigüidade.
Artigo 24º.-Modalidades de contratación.
Como continuación ao disposto no artigo 18º deste convenio, a única clasificación posible dos traballadores en canto á súa modalidade contractual é a que a continuación se relaciona:
a) Traballadores fixos: son os admitidos por tempo indefinido na empresa, sen pactar modalidade especial ningunha en canto á duración do contrato de traballo e con independencia da xornada que realice o traballador.
b) Traballadores contratados por tempo determinado: son aqueles contratados por tempo certo, expreso ou tácito de acordo coa lexislación vixente, sempre que así se pacte por escrito e especialmente nos seguintes supostos ao amparo do artigo 15 do Estatuto dos traballadores. A duración máxima do contrato
poderá ser de trece meses e medio dentro dun período de dezaoito meses:
1. Contrato de obra ou servizo determinado: é o que se concerta para a realización dunha obra ou prestación dun servizo, con autonomía e substantividade propia dentro das actividades da empresa e cuxa execución, aínda que limitada no tempo, sexa de duración incerta. O seu obxecto estará ligado ás condicións de explotación e duración vixentes da concesión administrativa que se outorgue, en réxime de xestión indirecta, á empresa do servizo portuario de amarre e desamarre no porto de Vigo.
2. Contratos eventuais por acumulación de tarefas: son aqueles contratos celebrados a teor do disposto no artigo 15 do Estatuto dos traballadores, que teñen por finalidade atender as circunstancias eventuais do servizo, mesmo tratándose da actividade normal da empresa.
3. Contratos de interinidade: son aqueles que ingresan na empresa para substituír un traballador, con reserva do posto de traballo, nos supostos que legalmente se establecen.
Cando o contrato se concerte para cubrir un posto de traballo que non teña a consideración de obra e por un período inferior ao legalmente previsto, este poderá, de común acordo, ser prorrogado ata a duración máxima establecida.
Se o contrato de duración determinada é superior a seis meses, o empresario esta obrigado a notificar a súa terminación cunha antelación mínima de quince días, excepto no contrato de interinidade, no cal, dada a natureza da substitución, se descoñeza a data exacta de reincorporación do traballador substituído.
No momento da finalización destes contratos, o traballador ten dereito a recibir unha indemnización económica equivalente á parte proporcional que resulte de aboar 8 días de salario por ano de servizo. Exceptúanse desta compensación os contratos de interinidade, de inserción e formativos, e non é aplicable en xeral aos contratos formalizados con anterioridade ao 4-3-2001 calquera que sexa a súa data de extinción.
c) Traballadores fixos descontinuos.
d) Traballadores a tempo parcial.
Artigo 25º.-Cesamentos.
O persoal afectado por este convenio que se propoña cesar voluntariamente deberallo comunicar á empresa polo menos con quince días de anticipación á data en que se deba deixar de prestar o servizo.
O incumprimento por parte do traballador da obriga de avisar previamente coa indicada antelación daralle dereito á empresa a reter na súa liquidación o importe do salario dun día por cada día de falta de aviso previo.
Capítulo V
Xornada e horario de traballo
Artigo 26º.-Xornada de traballo.
a) A xornada laboral será de 1.826,5 horas de traballo efectivo en cómputo anual, establecéndose quen
e outro de descanso para os meses de outubro a maio, e quendas de descanso dunha semana si e outra non para os meses de xuño a setembro.
Estas quendas de traballo establéceas a empresa tendo en conta que o servizo ten que estar cuberto as 24 horas ao día por un equipo cuxa composición en ningún caso poderá ser inferior a catro operarios, dous pertencentes ao persoal marítimo e dous ao persoal de terra para buques de menos de 100 m de eslora, e de cinco operarios -dous marítimos e tres de terra- para labores de amarre e/ou desamarre que se van desenvolver con buques de eslora superior aos 100 metros referenciados.
Este número mínimo suficiente determínao:
1º A Capitanía Marítima por razóns de seguridade marítima adecuadas ao tráfico marítimo existente e á topoloxía de manobra que se vai realizar.
2º A Corporación de Prácticos do Porto de Vigo por razóns de funcionalidade co fin de dar cumprida dilixencia ao servizo as 24 horas ao día os 365 días ao ano.
3º A Asociación Española de Amarradores con base nas boas regras do oficio.
Para o período comprendido entre os meses de xuño a setembro designarase con carácter rotatorio aquel integrante de entre o persoal de terra e lancha que, na súa quenda de descanso semanal e por razóns técnicas ou organizativas, poderá ser requirido para a súa pronta incorporación ao posto de traballo.
O abandono do posto de traballo durante a xornada laboral, sexa cal for a quenda asignada, poderá ser sancionado pola empresa de acordo coa gradación de faltas e sancións tipificadas no artigo 33º deste convenio, coa excepción daquelas situacións imprevisibles sobrevidas por forza maior, logo de comunicación ao persoal que deba efectuar a substitución e posterior xustificación.
b) Establécese un horario para estas quendas que é desde as 8.00 ás 18.00 horas, cun intervalo de dúas horas (entre as 12.00 e as 15.00 horas) para o xantar. Durante este horario o cadro de persoal estará integrado por dous equipos, compostos sempre en función dos prácticos de servizo no porto.
Desde as 18.00 horas en diante, en todo caso ata as 8.00 horas do día seguinte, o servizo cubrirase cunha persoa das do persoal embarcado e outra das de amarre de terra, quedando as demais persoas localizadas, para que nun prazo máximo de 30 minutos se incorporen ao posto de traballo asignado.
Desde as 8.00 horas do sábado ata as 8.00 horas do luns (respectando as quendas de traballo e descanso establecidas), o cadro de persoal de servizo estará formada por dous operarios (un do persoal de terra e outro do persoal marítimo), e o resto permanecerán localizados e nas mesmas condicións de reincorporación que as descritas no parágrafo anterior.
O persoal que integra o servizo de garda fíxao á súa conveniencia a empresa respectando os descansos. Tal e como organizativamente se expuxo con anterioridade, este servizo iníciase de luns a venres, ás 18.00 horas ata as 8.00 horas do día seguinte, esta
blecéndose para as fins de semana dúas quendas: unha desde as 8.00 horas do sábado ata as 8.00 horas do domingo, e outra desde as 8.00 horas do domingo ata as 8.00 horas do luns.
O persoal que estivo de garda durante a noite non abandonará o servizo ata que comparezan fisicamente os integrantes do servizo diúrno, debéndolle comunicar á dirección da empresa, no caso de que así suceda, a inasistencia ao traballo da persoa que o substitúa.
Para todos os efectos terase presente o Real decreto 285/2002, do 22 de marzo, sobre xornadas especiais de traballo no relativo ao traballo no mar.
Con carácter extraordinario, o 16 de xullo, Nosa Sra. do Carme, terá o mesmo tratamento que o establecido para os domingos para os efectos exclusivos do réxime de xornada de traballo e quendas.
Capítulo VI
Vacacións, permisos e licenzas
Artigo 27º.-Vacacións.
Como queira que a distribución da xornada laboral en quendas lles permite dispor aos traballadores de varios días continuados de descanso, acórdase desta maneira o desfrute do período de vacacións, que en todo caso sempre deberá superar a suma total daqueles como mínimo trinta días naturais.
No suposto de renuncia expresa por parte do traballador ao método anteriormente descrito -durante o mes de decembro anterior ao ano que se vai aplicara empresa concederá para o seu desfrute trinta días naturais ou, de ser o caso, a parte proporcional, en concepto de vacacións anuais retribuídas (salario base e antigüidade) publicando con anterioridade ao 31 de xaneiro de cada ano o calendario de vacacións para coñecemento do persoal ou ben notificando para cada caso en particular polo menos con dous meses de antelación do seu comezo.
A empresa poderá excluír, por motivos de organización xustificados, determinados períodos para o seu desfrute.
Artigo 28º.-Licenzas.
A empresa concederalles aos traballadores que o soliciten logo xustificación, de ser o caso, as licenzas sinaladas seguidamente sen perda de retribución salarial:
Alínea a):
1. Por matrimonio do traballador: quince días.
2. Por nacemento de fillos, enfermidade grave de cónxuxe ou fillos: tres días.
3. Enfermidade grave de pais ou irmáns: dous días.
Entendéndose por enfermidade grave exclusivamente nos supostos en que se produza hospitalización ou intervención cirúrxica.
O tempo desta alínea poderá ser ampliado sen dereito a remuneración ningunha.
Alínea b):
1. Morte do cónxuxe, parella de feito ou fillos: tres días.
2. Morte de pais ou irmáns: dous días.
3. Morte de familiares políticos ata segundo grao: dous días.
4. Cambio de domicilio: un día.
5. Matrimonio dun fillo: un día se se celebra en día laborable.
6. Consulta ao médico especialista ou de cabeceira: un máximo de tres horas xustificadas ao día.
Alínea c):
Os traballadores terán dereito, así mesmo, a dispor de tres días ao ano (sen que poida ser consecutivo aos relacionados nas alíneas a) e b)), non retribuídos, calquera que sexa a causa alegada na súa petición escrita á empresa cunha antelación mínima de cinco días.
Artigo 29º.-Festivos.
Os dos traballadores (un pertencente ao persoal embarcado e outro ao persoal de terra) que, durante os días fixados como festivos no calendario laboral vixente (por razóns de operatividade exixidas pola propia autoridade portuaria e, en virtude do anteriormente articulado sobre xornadas de traballo), formen parte do cadro de persoal do servizo de garda, percibirán pola súa dispoñibilidade unha compensación en metálico consistente en 30 euros por día (festivo) de traballo efectivo. Concepto retribuíble a partir do 1-6-2003.
Capítulo VII
Suspensión do contrato
Artigo 30º.-Excedencia.
1. A excedencia poderá ser voluntaria ou forzosa:
a) Voluntaria. O traballador fixo con, polo menos, unha antigüidade dun ano na empresa terá dereito a que se lle recoñeza a posibilidade de situarse en excedencia voluntaria por un tempo non menor a dous anos nin superior a cinco. O traballador só poderá exercer de novo este dereito cando transcorra, como mínimo, o dobre do tempo da duración desde a anterior excedencia recoñecida.
b) Forzosa. O traballador poderase situar en situación de excedencia forzosa nos seguintes casos:
-Cando fose elixido para un cargo público que imposibilite a súa asistencia ao traballo.
-Cando exerza un cargo ou funcións sindicais de ámbito provincial ou superior. Neste caso a solicitude irá acompañada dunha certificación da central sindical á cal pertenza, en que conste o cargo ou función para o que foi elixido.
2. Na excedencia voluntaria conservarase un dereito preferente ao reingreso nas vacantes de igual ou similar categoría á súa, que houbesen ou se produzan na empresa cun prazo de solicitude dun mes antes da terminación do prazo que lle foi concedido. Na excedencia forzosa o reingreso será automático na empresa, ao finalizar aquela e a ocupar unha praza da mesma categoría que a anteriormente ocupaba na empresa, aínda que tamén será necesaria a comunicación da súa incorporación cunha antelación mínima dun mes.
A causa alegada polo traballador deberá ser compatible coas exixencias da boa fe contractual, obri
gando ao traballador ao compromiso de non prestar servizos por conta allea ou propia con ningún dos obxectos sociais de Botamavi, S.L.
3. O tempo de excedencia non será computable para efectos de antigüidade e promoción, e de non facerse a solicitude en tempo e forma, dará lugar á perda de todos os dereitos.
Artigo 31º.-Formación profesional.
A empresa estará obrigada a lles facilitar aos traballadores todos aqueles cursos que, relacionados no seu obxecto social, posibiliten unha mellora das capacidades laborais, técnicas e humanas daqueles. Para iso, concertará, en virtude do disposto na Resolución do 2-2-2001, artigos 9 e 15, para esas materias de interese, os plans formativos agrupados necesarios, logo de acordo cos representantes dos traballadores das entidades do sector que se mostren interesadas. Cada comisión paritaria, pola súa parte, seleccionará os asistentes aos cursos.
Será necesario que se xustifique e concrete o horario dos estudos para a obtención do dereito, dándolle desta maneira a posibilidade á empresa para que adapte as súas necesidades produtivas e organizativas.
A denegación da solicitude por parte da empresa deberá ser motivada, e débea comunicar por escrito. Dado o número de traballadores que conforman o cadro de persoal do persoal da empresa, será motivo suficiente para denegar a solicitude, que nese momento se encontre outro traballador desfrutando dun permiso individual.
A dirección da empresa informará o representante dos traballadores das solicitudes recibidas e da súa resposta a elas.
Respecto aos plans individuais de formación, as partes se ateñen ao disposto no artigo 12 da Resolución do 2-2-2001.
Aquel traballador que curse con regularidade estudos para a obtención dun título académico-profesional poderá desfrutar dos permisos, non retribuídos, necesarios para acudir aos exames.
Capítulo VIII
Estrutura salarial
Artigo 32º
As percepcións salariais brutas dos traballadores encadrados no ámbito funcional deste convenio distribuiranse, ademais dos de carácter individual que teñan recoñecidos, entre os seguintes conceptos:
a) Salario base: inclúe os complementos de quenda e nocturnidade.
b) Antigüidade: equivalente ao 3% do salario base por cada trienio de recoñecida permanencia na empresa. O tope máximo que se considera por este concepto é de 5 trienios. Concepto salarial retribuíble a partir do 1-6-2003.
c) Complemento de actividade: establécese este complemento compensatorio con carácter mensual e exclusivo, para aquel persoal que durante o mes realice tarefas ou labores non habituais á actividade prin
cipal da empresa. O importe do dito complemento fíxase en 90 euros/mes de traballo efectivo. Ademais, aqueles traballadores encadrados dentro da categoría profesional de patrón, que no momento da entrada da vixencia deste convenio, teñan nesa categoría profesional unha antigüidade superior a tres anos, percibirán un complemento en concepto de complemento de convenio por valor de 30 euros/mes de traballo efectivo. Ambos os conceptos serán retribuíbles a partir do 1-6-2003.
d) Complemento de mando: aqueles traballadores designados pola empresa como responsables de garda do persoal de terra e do persoal embarcado percibirán un complemento mensual equivalente ao 3% do salario base retribuído no mes de referencia. Vixente desde o 1-6-2003.
e) Complemento de dispoñibilidade: os traballadores encadrados dentro das categorías profesionais de boteiro (2.4) e amarrador (3.2) percibirán, por este concepto, a contía de 25 euros mensuais. Por esta dispoñibilidade o traballador, ademais, cobrará a razón de 6 euros/hora as horas de presenza que, fóra da súa xornada de traballo habitual, excedan o número de seis horas mensuais. Conceptos retribuíbles a partir do 1-6-2003.
f) Pagas extraordinarias: a totalidade dos traballadores afectados por este convenio percibirán, en proporción ao tempo realmente traballado, dúas pagas extraordinarias ao ano, integradas polos conceptos de salario base e antigüidade e, de ser o caso, complemento de convenio.
Estas pagas poderían ser aboadas pola parte proporcional de rateo mensual que corresponda, por acordo coa representación dos traballadores.
g) En virtude do disposto no artigo 35.4º do Estatuto dos traballadores, as partes acordan limitar o número de horas extraordinarias que se van realizar en 80 h/ano. O sistema de retribución establecido para estas virá determinado a través da seguinte fórmula:
{[(salario base+antigüidade+complemento de convenio)*14]+(complemento de actividade*12)}/1.826,5.
Os conceptos de salario base, antigüidade e complemento de dispoñibilidade serán revisados anualmente aplicándolles as variacións que experimente o IPC que publique con carácter nacional o INE. As revisións realizaranse sempre en febreiro de cada ano, aplicando no referido mes as diferenzas por atrasos, unha vez publicado o IPC real habido no ano inmediato anterior.
A empresa comprométese a manter activo o plan de pensións colectivo para aqueles traballadores que, cunha antigüidade superior a seis meses, permanezan vinculados laboralmente a ela, realizando esta as achegas mensuais inicialmente determinadas ata a rescisión contractual dos correspondentes contratos de traballo.
Capítulo IX
Percepcións de carácter extrasalarial
Artigo 33º.-Axudas de custo, locomoción e transporte.
a) Locomoción e transporte: todo o persoal da empresa percibirá a cantidade de 90 euros mensuais por
este concepto extrasalarial. Contía vixente desde o 1-6-2003.
b) Axudas de custo: para compensar os traballadores que ao longo do mes prestan servizos en lugar distinto ao traballo habitual (recinto portuario de Vigo) e que se corresponde cos peiraos de Cangas, Moaña, Rande e Chapela, a empresa aboaralle a cada traballador a cantidade de 26 euros/día efectivo de desprazamento. Contía vixente desde o 1-6-2003.
Capítulo X
Xubilación
Artigo 34º
Como política de emprego e por necesidades do mercado de traballo no sector, establécese a xubilación forzosa aos sesenta e cinco anos sempre que a lexislación vixente en cada momento o permita. En consecuencia, o cumprimento da idade prevista operará automaticamente sobre a extinción do contrato de traballo, salvo que o traballador non tivese cuberto o período mínimo necesario de carencia para acceder á xubilación, caso en que podería continuar traballando polo tempo indispensable para iso.
O empresario está obrigado a comunicar a extinción do contrato por esta causa dentro do mes anterior ao cumprimento da idade de xubilación do traballador.
Sempre e cando o traballador teña dereito ao 100% da pensión de xubilación, incentivarase en función da idade a solicitude da súa prestación anticipada na cantidade que a continuación se sinala:
Idade do traballador no momento
da solicitude da prestación anticipada
Contía
que percibirá
Aos 60 anos
1.800 A
Aos 61 anos
1.445 A
Aos 62 anos
1.100 A
Aos 63 anos
...725 A
Aos 64 anos
...725 A
Capítulo XI
Réxime disciplinario
Artigo 35º
Os traballadores poderán ser sancionados pola empresa de acordo coa gradación de faltas e sancións que se establecen nos números seguintes:
Toda falta cometida polo traballador clasifícase, atendendo á súa importancia, transcendencia e intención, en leve, grave e moi grave.
1. Faltas leves. Consideraranse faltas leves as seguintes:
a) As de neglixencia na execución de calquera traballo que non produza perturbación no servizo encomendado.
b) As de puntualidade inferior a quince minutos, sempre que do atraso non derive prexuízo para o servizo que se teña que prestar; neste caso terán a consideración de faltas graves.
c) Abandonar o traballo sen motivo xustificado, aínda que sexa por breve tempo. Se, como consecuencia diso, derivase prexuízo dalgunha consideración á
empresa ou fose causa de accidente para os seus compañeiros de traballo, esta falta será considerada como grave ou moi grave segundo os casos.
d) As discusións cos compañeiros de traballo. Se tales discusións quebrantasen a orde e a disciplina do persoal, poderán ser consideradas como faltas graves.
e) Pequenos descoidos na conservación dos materiais, útiles e ferramentas que o traballador teña ao seu cargo.
f) Falta de aseo ou limpeza persoal que non produza queixa dos compañeiros de traballo.
g) Calquera outra que non estea cualificada como grave ou moi grave.
2. Faltas graves. Considéranse como faltas graves as seguintes:
a) Máis de tres faltas de puntualidade na presentación no posto de traballo non xustificadas e cometidas no período de dous meses. Abondará unha soa cando tivese que substituír un compañeiro ou cando, como consecuencia dela, se lle causase prexuízo dalgunha consideración á empresa.
b) Faltar de un a tres días ao traballo nun período de trinta días sen causa que o xustifique. Abondará unha soa cando tivese que substituír un compañeiro ou cando, como consecuencia dela, se lle causase prexuízo dalgunha consideración á empresa.
c) Sempre que del derive un prexuízo para a empresa, considerarase falta grave non comunicar coa puntualidade debida os cambios experimentados na familia que poden afectar a Seguridade Social, as retencións sobre salarios que se deban practicar para o seu posterior ingreso na delegación de Facenda correspondente. Tanto a falta como o falseamento malicioso destes datos consideraranse como falta laboral moi grave.
d) Non comunicar o cambio de domicilio que experimente o traballador nun prazo de trinta días desde que aquel se producise.
e) Neglixencia no traballo que afecte a súa boa marcha.
f) A imprudencia grave en actos de servizo: se implicase risco de accidente para el ou para os seus compañeiros ou perigo de avaría para as instalacións e inmobilizado, poderá ser considerada como falta moi grave.
g) Ausentarse do traballo sen a correspondente xustificación ou permiso.
h) A simple desobediencia aos seus superiores en calquera materia de servizo.
i) As faltas de aseo e limpeza que produzan queixas xustificadas dos compañeiros de traballo.
j) A diminución voluntaria e continuada no rendemento normal do traballo.
k) Estando en quenda ou retén, non atender á chamada da empresa, non se atopar localizable ou non realizar a prestación de servizos requirida pola empresa, por unha soa vez.
l) Solicitar permisos ou licenzas alegando causas non existentes.
m) A comisión de tres faltas leves dentro dun semestre, aínda que sexan de distinta natureza.
3. Faltas moi graves. Considéranse faltas moi graves as seguintes:
a) Máis de tres faltas non xustificadas de puntualidade cometidas nun período de catro meses ou sete en oito meses.
b) As faltas inxustificadas ao traballo durante tres días consecutivos ou cinco alternos no período dun mes.
c) Causar accidentes graves por neglixencia ou imprudencia inescusable.
d) A embriaguez e o estado derivado do consumo de drogas durante o traballo.
e) A fraude (incluído o suposto de incapacidade temporal finxida ou maliciosamente provocada), deslealdade ou abuso de confianza nas xestións encomendadas e o furto ou roubo, tanto aos seus compañeiros de traballo como á empresa ou a calquera outra persoa dentro das dependencias dela, ou durante o traballo en calquera outro lugar.
f) Os malos tratos de palabra ou obra, abuso de autoridade ou falta grave de respecto e consideración aos seus xefes, así como a compañeiros ou subordinados.
g) Abandonar o servizo de garda sen xustificación ningunha.
h) Estando en quenda de retén, non atender á chamada da empresa, non encontrarse localizable ou non realizar a prestación de servizos requirida pola empresa, por dúas veces.
i) Violar o segredo de correspondencia, información e/ou documentación reservados da empresa ou revelar a elementos estraños a esta datos de reserva obrigada.
j) A reincidencia en falta grave, aínda que sexa de distinta natureza, cometida no período de seis meses desde a primeira.
Réxime de sancións
Correspóndelle á empresa a facultade de sancionar nos termos do estipulado neste convenio.
A sanción de faltas leves, graves e moi graves requirirá a comunicación por escrito ao traballador facendo constar a data e os feitos que o motivaron. No caso de negarse a recibir a comunicación, esta será asinada ante a presenza de dous traballadores testemuñas de acto.
En calquera caso, a imposición de sancións estará suxeita ás normas do dereito necesario.
Sancións
As sancións máximas que se poderán impor serán as seguintes:
a) Por faltas leves:
-Amoestación verbal.
-Amoestación por escrito.
b) Por faltas graves.
-Amoestación por escrito.
-Suspensión de emprego e soldo de dous a dez días.
c) Por faltas moi graves.
-Suspensión de emprego e soldo de once a sesenta días.
-Despedimento.
Capítulo XII
Incapacidade temporal
Artigo 36º
Nos casos de baixa por accidente laboral ou enfermidade común, o traballador percibirá o salario que lle corresponda segundo a lexislación vixente, cumpríndose, para o primeiro caso e de non alcanzar a contía bruta que debe percibir o traballador nesta situación, ata o 100% do salario base e o 100% da antigüidade que ao traballador lle corresponda durante o segundo e o terceiro mes da súa situación de incapacidade temporal con hospitalización, ou do 90% (sobre estes dous conceptos) no caso de que non se produza hospitalización.
Capítulo XIII
Política de calidade e ambiente
Artigo 37º
As partes, conscientes da importancia e necesidade da conservación do ambiente así como de satisfacer as necesidades das entidades obxecto de prestación dos servizos realizados pola empresa, refliten neste convenio o seu compromiso pola mellora continuada do comportamento ambiental e de calidade da empresa; os seus principais obxectivos son os que se sinalan a continuación:
-A dirección da empresa asumirá as competencias necesarias para a adaptación do sistema de calidade vixente así como as da implantación do novo sistema de xestión ambiental, redactando as respectivas políticas de actuación que obrigarán a todas a persoas vinculadas directa e indirectamente coa empresa.
-Fomentar e garantir a formación e participación dos traballadores no desenvolvemento, a avaliación e a xestión ambiental e de calidade da empresa.
Capítulo XIV
Seguros de responsabilidade civil e accidentes
Artigo 38º
Con independencia do seguro obrigatorio de accidentes e como complemento a este, a empresa establecerá ao seu cargo e a favor dos traballadores un seguro de accidentes que cubra os riscos na súa actuación profesional de:
Invalidez permanente total e parcial por accidente: 24.040,40 A.
Grande invalidez por accidente: 36.060,73 A.
Falecemento por accidente: 12.020,24 A.
Invalidez permanente por infarto laboral: 36.060 A.
Falecemento por infarto laboral: 12.020,40 A.
Incapacidade temporal por accidente: 6 A (*).
(*) Período de cobertura: 365 días.
Co obxecto da súa cobertura, será preceptivo o ditame da Seguridade Social en que se recoñeza o acci
dente laboral nas situacións de invalidez permanente e falecemento derivadas de infarto laboral.
Capítulo XV
Seguridade e saúde laboral
Artigo 39º
No referente a saúde laboral e prevención de riscos laborais, observarase o previsto na Lei 31/1995, do 8 de novembro, e demais normativa que a desenvolva ou substitúa.
Desde 1999 a empresa concertou o servizo de prevención alleo na súa modalidade completa (con anterioridade a esta data o sistema de prevención implantado na empresa era propio), incluíndo en seguridade, hixiene, ergonometría e medicina do traballo as actividades seguintes:
1. Avaliación de riscos.
2. Plan de prevención.
3. Información de riscos e medidas adoptadas.
4. Manual de xestión do sistema preventivo.
5. Formación dos traballadores (todos os traballadores deberán ter a capacitación correspondente aos cursos de primeiros auxilios e prevención de riscos laborais básico. Aqueles traballadores que na data da formalización do seu contrato de traballo non os posúan, deberanse acoller ao calendario de formación que para tal fin concertará anualmente a empresa).
6. Elaboración de medidas de emerxencia. Posta á disposición do persoal responsable.
7. Investigación de accidentes e enfermidades profesionais.
8. Verificación da implantación do sistema de xestión e das condicións de traballo.
9. Actividades de medicina do traballo (os exames de saúde teñen carácter anual).
10. Memoria anual de actividades.
Estas actividades complementaranse coas competencias atribuídas aos traballadores, nesta materia, para tal fin asignados.
Pola súa parte, cada traballador deberá velar non só pola súa propia saúde e seguridade, senón tamén pola das persoas ás cales lles poida afectar a súa actividade profesional.
Todos os traballadores foron informados sobre os seus dereitos e obrigas en materia de seguridade e saúde laboral.
Capítulo XVI
Roupa de traballo
Artigo 40º
A empresa proporcionaralle ao traballador a indumentaria necesaria e obrigatoria para o desempeño das súas funcións (substituíndoa no caso de deterioración) incluíndo, como mínimo:
1. Un xogo de roupa de auga (anorak e pantalón de augas).
2. Un buzo de traballo.
3. Un par de botas de seguridade.
4. Un xersei.
5. Unha camisa de verán.
6. Un par de botas de auga.
7. Un pantalón.
8. Un par de luvas de seguridade.
9. Chaleco de seguridade (dependendo da funcionalidade do posto de traballo que se vai desempeñar).
10. Un chaleco reflector.
A indumentaria descrita nos puntos 1 e 6 deberá permanecer en poder e coidado de cada un dos traballadores por un período de tempo non inferior aos dous anos.
Os traballadores, no momento da extinción do seu contrato, devolverán a roupa usada. De non o facer, a empresa poderá descontar o 50% do importe correspondente ao equipamento da última entrega.
ANEXO
Táboa salarial 2004
Categorías
Salario base (A)
Sección servizos
Grupos 1, 2 e 3 (todas as categorías)
908,46
Sección administración, grupo 4
Xefe de persoal
1.147,04
Administrativo
908,46
Axudante/auxiliar
738,98
Cobrador
460,50 (*)
Persoal servizos varios
460,50 (*)
(*) SMI.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA